Politirazzia mot The Pirate Bay
Og kort tid etter at aksjonen fant sted, gikk nettsiden deres ned. Den er klokken 13.30 tirsdag fortsatt ikke oppe. - Det tyder på at vi har funnet noe som har med The Pirate Bay å gjøre, sier politiadvokat Fredrik Ingblad til Expressen. Serverhallen skal ligge i et fjell i Nacka og under aksjonen skal politiet ha truffet på flere personer. Disse er nå i avhør, ifølge den svenske avisen. Henrik Pontén, jurist i Rettighetsalliansen, vil ikke kommentere hendelsen overfor Expressen, men er sitert fra organisasjonens hjemmeside. - The Pirate Bay er en illegal kommersiell tjeneste som tjener store summer på å legge ut andres filmer og musikk. Rettighetshaver får ikke betalt for sitt arbeid, sier Pontén.
Svensk politi slo tirsdag morgen til mot en serverhall som de mistenker har tilknytning til fildelingssiden The Pirate Bay.